*Likumprojekts*

**Grozījumi Sabiedriskā transporta pakalpojumu likumā**

Izdarīt Sabiedriskā transporta pakalpojumu likumā (Latvijas Republikas Saeimas un Ministru Kabineta Ziņotājs, 2007, 15.nr.; 2008, 24.nr.; 2009, 15.nr.; Latvijas Vēstnesis, 2009, 193.nr.; 2010, 206.nr.; 2012, 151.nr.; 2013, 106.nr., 241.nr.; 2016, 52.nr.; 2017, 231.nr.) šādus grozījumus:

1. Aizstāt visā likumā vārdus "līniju būves" (attiecīgā locījumā) ar vārdiem "maršrutu apkalpes vietas" (attiecīgā locījumā).
2. Aizstāt visā likumā vārdu "pieturvietas" (attiecīgā locījumā) ar vārdu "pieturas" (attiecīgā locījumā).
3. 1.pantā:

izteikt 2.punktu šādā redakcijā:

“2) **maršrutu tīkls** — izmantojot esošo autoceļu, ielu vai sliežu ceļu tīklu, veidots maršrutu kopums (dotētie un komerciālie maršruti), kurā tiek organizēti sabiedriskā transporta pakalpojumi;”;

papildināt pantu ar 2.1 un 2.2. punktu šādā redakcijā:

 “21) **komerciālais maršruts** - reģionālās nozīmes maršruts, kurā no valsts vai pašvaldību budžeta netiek kompensēti ar pakalpojumu sniegšanu saistītie izdevumi un zaudējumi;

 22) **dotētais maršruts-**reģionālais starppilsētu, reģionālais vietējās vai pilsētas nozīmes maršruts, kurā tiek nodrošināti valsts vai pašvaldības garantēti, noteiktas kvalitātes un apjoma sabiedriskā transporta pakalpojumi, kurus uz atvieglotiem nosacījumiem ir tiesīgas izmantot valsts vai pašvaldības noteiktās pasažieru kategorijas un kuros ar pakalpojumu sniegšanu saistītos zaudējumus pārvadātājam kompensē no valsts vai pašvaldību budžeta;”.

1. 5. pantā:

papildināt pirmās daļas 4.punktu aiz vārda “nozīmes” ar vārdu “dotētajos”;

aizstāt otrās daļas 4.punktā vārdus “valsts budžeta, pašvaldību budžeta un pašvaldības speciālā budžeta” ar vārdiem “valsts budžeta un pašvaldību budžeta”;

papildināt trešās daļas 6.punktu ar c) apakšpunktu šādā redakcijā:

“c) izveidot un uzturēt vienotu sabiedriskā transporta biļešu sistēmu;”

papildināt trešo daļu ar 7.un 8.punktu šādā redakcijā:

“7) izveidot komerciālos maršrutus (reisus);

8) izsniegt, uz laiku apturēt vai anulēt maršrutu atļaujas komerciālajiem maršrutiem (reisiem) un uzraudzīt pakalpojuma sniedzēja sniegtā pakalpojuma atbilstību izsniegtai maršruta atļaujai.”

1. 6. pantā:

izteikt sestās daļas 2. un 3.punktu šādā redakcijā:

“2) reģionālās nozīmes dotētajā maršrutu tīkla daļā kurā sabiedriskā transporta pakalpojumi tiek sniegti ar autobusiem, darba dienās:

1. galvaspilsētas savienojumus ar citu republikas pilsētu ar intensitāti vismaz 20 reisi dienā. Maršruts (reiss) tiek izveidots un uzturēts, ja pakalpojumu sniedzēja ieņēmumi, ieskaitot ieņēmumus par personu ar braukšanas maksas atvieglojumiem pārvadāšanu, sastāda vismaz 50% no pakalpojuma sniedzēja izmaksām;
2. republikas pilsētu savstarpējos savienojumus, izņemot galvaspilsētu, ar intensitāti vismaz 20 reisi dienā. Maršruts (reiss) tiek izveidots un uzturēts, ja pakalpojumu sniedzēja ieņēmumi, ieskaitot ieņēmumus par personu ar braukšanas maksas atvieglojumiem pārvadāšanu, sastāda vismaz 50% no pakalpojuma sniedzēja izmaksām;
3. galvaspilsētas savienojumus ar novada pilsētām un ciemiem ar iedzīvotāju skaitu virs 5000, ar intensitāti vismaz 10 reisi dienā. Maršruts (reiss) tiek izveidots un uzturēts, ja pakalpojumu sniedzēja ieņēmumi, ieskaitot ieņēmumus par personu ar braukšanas maksas atvieglojumiem pārvadāšanu, sastāda vismaz 50% no pakalpojuma sniedzēja izmaksām;
4. republikas pilsētu, izņemot galvaspilsētu, savienojumus ar novada pilsētām ar iedzīvotāju skaitu virs 5000, ar intensitāti vismaz 8 reisi dienā. Maršruts (reiss) tiek izveidots un uzturēts, ja pakalpojumu sniedzēja ieņēmumi, ieskaitot ieņēmumus par personu ar braukšanas maksas atvieglojumiem pārvadāšanu, sastāda vismaz 40% no pakalpojuma sniedzēja izmaksām;
5. novada pilsētu ar iedzīvotāju skaitu virs 5000 savienojumus ar citu novada pilsētu ar iedzīvotāju skaitu virs 5000 ar intensitāti vismaz 8 reisi dienā. Maršruts (reiss) tiek izveidots un uzturēts, ja pakalpojumu sniedzēja ieņēmumi, ieskaitot ieņēmumus par personu ar braukšanas maksas atvieglojumiem pārvadāšanu, sastāda vismaz 40% no pakalpojuma sniedzēja izmaksām;
6. novada pilsētu ar iedzīvotāju skaitu virs 5000 savienojumus ar novada pilsētām un ciemiem ar iedzīvotāju skaitu virs 3000 ar intensitāti vismaz 8 reisi dienā. Maršruts (reiss) tiek izveidots un uzturēts, ja pakalpojumu sniedzēja ieņēmumi, ieskaitot ieņēmumus par personu ar braukšanas maksas atvieglojumiem pārvadāšanu, sastāda vismaz 40% no pakalpojuma sniedzēja izmaksām;
7. novada pilsētu ar iedzīvotāju skaitu virs 5000 pilsētas centra savienojumus ar citām pilsētas daļām ar intensitāti vismaz 8 reisi dienā. Maršruts (reiss) tiek izveidots un uzturēts, ja pakalpojumu sniedzēja ieņēmumi, ieskaitot ieņēmumus par personu ar braukšanas maksas atvieglojumiem pārvadāšanu,  sastāda vismaz 40% no pakalpojuma sniedzēja izmaksām;
8. novada pilsētu ar iedzīvotāju skaitu virs 5000 savienojumus ar novada pilsētām un ciemiem ar iedzīvotāju skaitu zem 3000 ar intensitāti vismaz 4 reisi dienā. Maršruts (reiss) tiek izveidots un uzturēts, ja pakalpojumu sniedzēja ieņēmumi, ieskaitot ieņēmumus par personu ar braukšanas maksas atvieglojumiem pārvadāšanu,  sastāda vismaz 25% no pakalpojuma sniedzēja izmaksām;
9. tuvējo novadu savstarpējos savienojumus ar intensitāti vismaz 4 reisi dienā. Maršruts (reiss) tiek izveidots un uzturēts, ja pakalpojumu sniedzēja ieņēmumi, ieskaitot ieņēmumus par personu ar braukšanas maksas atvieglojumiem pārvadāšanu,   sastāda vismaz 25% no pakalpojuma sniedzēja izmaksām;
10. novada pagastu savienojumus ar novada centru vai tuvāko novada pilsētu ar intensitāti vismaz 4 reisi dienā. Maršruts (reiss) tiek izveidots un uzturēts, ja pakalpojumu sniedzēja ieņēmumi, ieskaitot ieņēmumus par personu ar braukšanas maksas atvieglojumiem pārvadāšanu, sastāda vismaz 25% no pakalpojuma sniedzēja izmaksām.”;

3) šā likuma 6.panta sestās daļas 2.punktā minētajos savienojumos sabiedriskā transporta pakalpojumus brīvdienāsar intensitāti vismaz 2 reisi dienā. Maršruts (reiss) tiek izveidots un uzturēts, ja pakalpojumu sniedzēja ieņēmumi, ieskaitot ieņēmumus par personu ar braukšanas maksas atvieglojumiem pārvadāšanu, sastāda vismaz 50% no pakalpojuma sniedzēja izmaksām.”;

izslēgt astoto daļu.

1. Izslēgt 7. panta trešās daļas 4.punktā vārdus “un pašvaldību speciālā budžeta”.
2. 8. pantā:

papildināt pantu ar 3.2 un 3.3 daļu šādā redakcijā:

 “(32) Ja sabiedriskā transporta pakalpojumu sniegšanas tiesības pārvadātājam ir piešķirtas, pamatojoties uz šā panta trešo daļu, pārvadātājam ir aizliegts nodot apkalpošanai pasūtījumā līgumā ietverto sabiedriskā transporta pakalpojumu pasūtījuma apjomu citam pārvadātājam.

(33) Ja pārvadātājs nesniedz sabiedriskā transporta pakalpojumus maršrutu tīkla daļā, maršrutā (reisā) un tiesības sniegt sabiedriskā transporta pakalpojumus šajā maršrutu tīkla daļā, maršrutā vai reisā pārvadātājam tika piešķirtas, pamatojoties uz šā panta trešo daļu, tad pasūtītājs jaunas tiesības sniegt sabiedriskā transporta pakalpojumus šajā maršrutu tīkla daļā, maršrutā (reisā) piešķir, pamatojoties uz šā panta otro daļu, organizējot pasūtījumu saskaņā ar Publisko iepirkumu likumu vai likumu, kas reglamentē koncesiju piešķiršanu.”

1. Papildināt likumu ar 8.1pantu šādā redakcijā:

“**8.1 Sabiedriskā transporta pakalpojumi komerciālajos maršrutos:**

1. Komerciālos maršrutus (reisus) Autotransporta direkcija veido, izvērtējot autobusu un dzelzceļa pārvadājumu intensitāti, pakalpojuma pieejamību un pieejamo valsts budžeta finansējumu. Informācija par izveidotiem komerciālajiem maršrutiem (reisiem) tiek publicēta Autotransporta direkcija tīmekļa vietnē. Reģionālās nozīmes maršrutos, kuros pastāv pārvadājumi pa dzelzceļu, pakalpojuma pasūtījums primāri tiek nodrošināts reģionālās nozīmes dzelzceļa pārvadājumu ietvaros un reģionālās nozīmes autobusu maršrutus (reisus) veido kā dzelzceļa pārvadājumus papildinošus.
2. Komerciālajā maršrutā (reisā) tiesības sniegt pakalpojumu tiek piešķirtas, izsniedzot maršruta atļauju. Maršruta atļauju Autotransporta direkcija izsniedz, izdarot ierakstu tās uzturētajā Autopārvadātāju informatīvajā datu bāzē un nenoformējot atsevišķu rakstveida lēmumu. Vienlaikus informāciju par maršruta atļaujas izsniegšanu un maršruta atļaujas izmantošanas nosacījumiem publicē Autotransporta direkcijas tīmekļa vietnē un nosūta uz pārvadātāja iesniegumā norādīto elektroniskā pasta adresi. Maršruta atļauju izsniedz uz trīs gadiem.
3. Maršruta atļauju ir tiesīgs saņemt pārvadātājs, kurš atbilst šādām prasībām:
4. ir reģistrēts kādā Eiropas Savienības dalībvalstī atbilstoši komersanta reģistrācijas valsts normatīvo aktu prasībām;
5. kuram nav nodokļu, nodevu un citu valsts noteikto obligāto maksājumu parādu, kuru kopsumma pārsniedz likumā "[Par nodokļiem un nodevām](https://likumi.lv/ta/id/33946-par-nodokliem-un-nodevam)*"* noteikto nodokļu (nodevu) parāda kopsummu, no kuras sākot nodokļu administrācija nodrošina publisku informācijas pieejamību;
6. tas ir izpildījis visas Patērētāju tiesību aizsardzības centram iesniegtās rakstveida apņemšanās par konstatēto pārkāpumu novēršanu un visus Patērētāju tiesību aizsardzības centra tam piemērotos lēmumus.
7. Maršruta atļauja tiek piešķirta, izvērtējot sekojošus kritērijus:
8. pārvadātāja pieteikumā norādīto transportlīdzekļu aprīkojumu un iespēju transportlīdzekli izmantot personām ar invaliditāti;
9. piedāvātā pārvadājuma kustības intensitāti - pakalpojuma kustības intensitāti nosaka divu vai vairāku sniegto pārvadājumu pakalpojumu izbraukšanas laika atstarpe maršrutā (reisā), kas pilnībā vai lielā mērā pārklājas, jeb saprātīgs intervāls starp izbraukumiem no maršrutu apkalpes vietām;
10. pakalpojuma pieejamību - vērtējot pakalpojuma pieejamību, tiek izvērtēts kustību grafikā norādītā pasažieru iekāpšanai un izkāpšanai paredzēto pieturu skaits;
11. pakalpojuma stabilitāti - vērtējot pakalpojuma stabilitāti, vērtē kustību grafikā norādītās pakalpojuma sniegšanas nedēļas dienas, pakalpojuma sezonalitāti un kustību grafikā aprakstītos papildu nosacījumus, kas raksturo pakalpojuma sniegšanu;
12. biļešu iegādes iespējas – vērtējot kritēriju, tiek izvērtēti kanāli, kādi tiek izmantoti biļešu tirdzniecībai (piemēram, autoosta, stacijas, pieturas, tīmekļa vietne, u.c.).
13. Maršruta atļauja konkrētā komerciālā maršruta (reisa) apkalpošanai tiek piešķirta tam pārvadātājam, kuram piešķirts augstākais punktu skaits likuma 8.1 panta ceturtajā daļā noteikto kritēriju novērtējumā. Vienāda novērtējuma gadījumā maršruta atļauja konkrētā komerciālā maršruta (reisa) apkalpošanai tiek piešķirta vairākiem pārvadātājiem.

(6) Maršruta atļauju aptur uz laiku vai anulē ja:

1. pārvadātājs iesniedz iesniegumu maršruta atļaujas anulēšanai;
2. pārvadātāja darbībā konstatē būtisku autopārvadājumu jomu regulējošu normatīvo aktu pārkāpumu vai pārvadātājs neievēro maršrutu atļaujas izmantošanas nosacījumus;
3. pārvadātāja nodokļu, nodevu un citu valsts noteikto obligāto maksājumu parāds pārsniedz likumā "[Par nodokļiem un nodevām](https://likumi.lv/ta/id/33946-par-nodokliem-un-nodevam)*"* noteikto nodokļu (nodevu) parāda kopsummu, no kuras sākot nodokļu administrācija nodrošina publisku informācijas pieejamību;
4. pārvadātājs nav izpildījis visas Patērētāju tiesību aizsardzības centram iesniegtās rakstveida apņemšanās par konstatēto pārkāpumu novēršanu un visus Patērētāju tiesību aizsardzības centra tam piemērotos lēmumus.

(7) Ministru kabinets nosaka:

1. likuma 8.1 panta pirmajā daļā noteiktās pārvadājumu intensitātes kvantitatīvos radītājus un pakalpojuma pieejamību raksturojošos radītājus;
2. pieteikuma formu, atbilstoši kurai pārvadātājs iesniedz Autotransporta direkcijā pieteikumu maršrutu atļaujas saņemšanai;
3. metodiku likuma 8.1 panta ceturtajā daļā noteikto kritēriju novērtēšanai un vērtējuma aprēķināšanas formulu;
4. kārtību, termiņus un veidlapas formu, atbilstoši kurai pārvadātājs iesniedz Autotransporta direkcijai informāciju par komerciālajos maršrutos (reisos) pārvadāto pasažieru skaitu.

 (8) Autotransporta direkcijas lēmumu par maršruta atļaujas piešķiršanu, apturēšanu uz laiku vai anulēšanu var apstrīdēt [Administratīvā procesa likumā](https://likumi.lv/ta/id/55567-administrativa-procesa-likums) noteiktajā kārtībā. Tāda lēmuma apstrīdēšana vai pārsūdzēšana, ar kuru tiek apturēta vai anulēta maršruta atļaujas darbība, neaptur tā darbību.”

1. 11.pantā:

papildināt panta pirmo daļu ar 6. punktu šādā redakcijā:

“6) no pašvaldību budžetos šim mērķim paredzētajiem līdzekļiem – reģionālās nozīmes vai pilsētas nozīmes maršrutu tīkla maršrutos līgumā par sabiedriskā transporta pakalpojumu sniegšanu paredzētajos gadījumos un apjomā.”;

papildināt pantu ar 2.1 daļu šādā redakcijā:

“(21) Slēdzot trīspusējo publisko tiesību līgumu ar pasūtītāju un pakalpojuma sniedzēju par pakalpojumu sniegšanu maršrutu tīkla maršrutos (reisos), pašvaldība var līdzfinansēt ar sabiedriskā transporta pakalpojumu sniegšanu saistītos zaudējumus reģionālās nozīmes vai pilsētas nozīmes maršrutu tīkla dotētajos maršrutos (reisos). Ministru kabinets nosaka pašvaldības līdzfinansējuma aprēķināšanas metodiku un kritērijus, kādiem iestājoties pašvaldība ir tiesīga līdzfinansēt ar sabiedriskā transporta pakalpojumu sniegšanu saistītos zaudējumus reģionālās nozīmes vai pilsētas nozīmes maršrutu tīkla dotētajos maršrutos (reisos).”.

1. Papildināt 13.panta septīto daļu ar trešo teikumu šādā redakcijā:

 “Biļešu tirdzniecība reģionālās nozīmes dotētajos maršrutos (reisos) notiek, izmantojot vienotu sabiedriskā transporta biļešu sistēmu.”.

1. 14.pantā:

papildināt pirmo daļu ar otro teikumu šādā redakcijā:

 “Pavadonis, kuram ir tiesības izmantot braukšanas maksas atvieglojumus maršrutu tīkla maršrutos, nevar būt jaunāks par 13 gadiem.”;

papildināt pantu ar 2.1 daļu šādā redakcijā:

“(21) Lai nodrošinātu sabiedriskā transporta pakalpojumu pieejamību un iedzīvotāju mobilitāti reģionālās nozīmes maršrutos (reisos), izvērtējot apdzīvotības blīvumu, iedzīvotāju pieprasījumu pēc sabiedriskā transporta pakalpojumiem, sabiedriskā transporta pakalpojuma pieejamību un nepieciešamā valsts finansējuma apmēru sabiedriskā transporta pakalpojumu nodrošināšanai, pasūtītājs ir tiesīgs noteikt, ka sabiedriskā transporta pakalpojumi šajos maršrutos (reisos) pasažieriem tiek sniegti bez maksas. Kritēriju kvantitatīvos rādītājus un kritēriju noteikšanas metodiku, pēc kuras nosaka reģionālās nozīmes maršrutus (reisus), kuros sabiedriskā transporta pakalpojumus sniedz bez maksas, nosaka Ministru kabinets.”.

1. 14.1pantā:

papildināt pantu ar 2.1daļu šādā redakcijā:

“(21) Informāciju par personu valsts noteikto braukšanas maksas atvieglojumu izmantošanai aktuālajiem identifikācijas līdzekļiem – personas apliecībām - Autotransporta direkcijai iekļaušanai informācijas sistēmā sniedz Pilsonības un migrācijas lietu pārvalde.”;

papildināt pantu ar 3.1daļu šādā redakcijā:

“(31) Tiesības saņemt un apstrādāt informāciju par braukšanas maksas atvieglojumu izmantošanai aktuālajiem identifikācijas līdzekļiem papildus šā panta pirmajā daļā minētajam ir arī pārvadātājam un biļešu tirgotājam personu braucienu identifikācijas nodrošināšanai sabiedriskajos transportlīdzekļos un sabiedriskā transporta biļešu tirdzniecības vietās. Pārvadātājs informācijas sistēmā iesniedz informāciju par elektroniskās uzskaites sistēmas identificēto valsts noteikto braukšanas maksas atvieglojumu saņēmēju braucieniem.“.

1. 16. pantā:

papildināt otro daļu aiz vārda “sniedzējs” ar vārdiem “kas sniedz sabiedriskā transporta pakalpojumus maršrutu tīklā dotētajos maršrutos (reisos)”.

papildināt trešo daļu aiz vārda “pakalpojumu” ar vārdiem “maršrutu tīkla dotētajos maršrutos (reisos)”.

1. Papildināt pārejas noteikumus ar 27. un 28. punktu šādā redakcijā:

“27. Šā likuma grozījumi par 8. panta papildināšanu ar 3.2  un 3.3 daļu nav attiecināmi uz sabiedriskā transporta pakalpojumu pasūtījuma līgumiem, kuri ir noslēgti pirms šo grozījumu spēkā stāšanās dienas.

28. Ministru kabinets līdz 2020. gada 1.jūlijam izdod šā likuma 8.1panta septītajā daļā, 11.panta 21.daļā un 14.panta 21.daļā minētos noteikumus.”

Iesniedzējs: Satiksmes ministrs T.Linkaits

Vīza:

valsts sekretāre I.Stepanova